
TITLUL VI: Efectuarea prelevarii si transplantului de organe, tesuturi si celule de origine umana în scop terapeutic

(la data 10-nov-2006 titlul VI a fost reglementat de Norme Metodologice din 2006 )

*) - TITLUL VI intra în vigoare la 90 de zile de la publicare (n.n. - vezi art. 863 lit. c)

CAPITOLUL I: Dispozitii generale

Art. 141
Prelevarea si transplantul de organe, tesuturi si celule de origine umana se fac în scop terapeutic, în conditiile prezentului titlu.

Art. 142
În întelesul prezentului titlu, termenii si notiunile folosite au urmatoarele semnificatii:
a)celula - unitatea elementara anatomica si functionala a materiei vii. În sensul prezentei legi, termenul celula/celule se refera la celula umana individuala sau la o colectie de celule umane, care nu sunt unite prin nici o forma de substanta intercelulara;
b)tesut - gruparea de celule diferentiata, unite prin substanta intercelulara amorfa, care formeaza împreuna o asociere topografica si functionala;
c)organ - partea diferentiata în structura unui organism, adaptata la o functie definita, alcatuita din mai multe tesuturi sau tipuri celulare, prezentând vascularizatie si inervatie proprii;
d)prelevare - recoltarea de organe si/sau tesuturi si/sau celule de origine umana sanatoase morfologic si functional, cu exceptia autotransplantului de celule stem hematopoietice când celulele sunt recoltate de la pacient, în vederea realizarii unui transplant;
e)transplant - acea activitate medicala prin care, în scop terapeutic, în organismul unui pacient este implantat sau grefat un organ, tesut ori celula. Reglementarile cuprinse în prezenta lege se adreseaza inclusiv tehnicilor de fertilizare in vitro;
f)donator - subiectul în viata sau decedat, de la care se preleveaza organe, tesuturi si/sau celule de origine umana pentru utilizare terapeutica;
g)primitor - subiectul care beneficiaza de transplant de organe si/sau tesuturi si/sau celule.

Art. 143
Coordonarea, supravegherea, aprobarea si implementarea oricaror dispozitii privind activitatea de transplant revin Agentiei Nationale de Transplant.

CAPITOLUL II: Donarea si donatorul de organe, tesuturi si celule de origine umana

Art. 144
Prelevarea de organe, tesuturi si celule de origine umana de la donatorul în viata se face în urmatoarele conditii:
a)prelevarea de organe, tesuturi si celule de origine umana, în scop terapeutic, se poate efectua de la persoane majore în viata, având capacitate de exercitiu deplina, dupa obtinerea consimtamântului informat, scris, liber, prealabil si expres al acestora, conform modelului prevazut în anexa nr. 1. Se interzice prelevarea de organe, tesuturi si celule de la persoane fara capacitate de exercitiu;
b)consimtamântul se semneaza numai dupa ce donatorul a fost informat de medic, asistentul social sau alte persoane cu pregatire de specialitate asupra eventualelor riscuri si consecinte pe plan fizic, psihic, familial si profesional, rezultate din actul prelevarii;
c)donatorul poate reveni asupra consimtamântului dat, pâna în momentul prelevarii;
d)prelevarea si transplantul de organe, tesuturi si celule de origine umana ca urmare a exercitarii unei constrângeri de natura fizica sau morala asupra unei persoane sunt interzise;
e)donarea si transplantul de organe, tesuturi si celule de origine umana nu pot face obiectul unor acte si fapte juridice, în scopul obtinerii unui folos material sau de alta natura.
f)donatorul si primitorul vor semna un act legalizat prin care declara ca donarea se face în scop umanitar, are caracter altruist si nu constituie obiectul unor acte si fapte juridice în scopul obtinerii unui folos material sau de alta natura, conform modelului prevazut în anexa nr. 1.

Art. 145
(1)Se interzice prelevarea de organe, tesuturi si celule de la potentiali donatori minori în viata, cu exceptia cazurilor prevazute în prezenta lege.

(2)Prin derogare de la alin. (1), în cazul în care donatorul este minor, prelevarea de celule stem hematopoietice medulare sau periferice se face în urmatoarele conditii:
a)prelevarea de celule stem hematopoietice medulare sau periferice de la minori se poate face numai cu consimtamântul minorului daca acesta a împlinit vârsta de 14 ani si cu acordul scris al ocrotitorului legal, respectiv al parintilor, tutorelui sau al curatorului. Daca minorul nu a împlinit vârsta de 14 ani, prelevarea se poate face cu acordul ocrotitorului legal;
b)în cazul donatorului care are cel putin 14 ani, consimtamântul acestuia, scris sau verbal, se exprima în fata presedintelui tribunalului în a carui circumscriptie teritoriala se afla sediul centrului unde se efectueaza transplantul, dupa efectuarea obligatorie a unei anchete de catre autoritatea tutelara competenta, conform modelului prevazut în anexa nr. 2.
(3)Refuzul scris sau verbal al minorului împiedica orice prelevare.

Art. 146
(1)Prelevarea de organe, tesuturi sau celule de la donatorul viu se va efectua cu avizul comisiei de avizare a donarii de la donatorul viu, constituita în cadrul spitalului în care se efectueaza transplantul; aceasta comisie va evalua motivatia donarii si va controla respectarea drepturilor pacientilor, conform modelului prevazut în anexa nr. 1.
(2)Comisia de avizare a donarii de la donatorul viu va avea urmatoarea componenta: un medic cu pregatire în bioetica din partea colegiului medicilor judetean sau al municipiului Bucuresti, un psiholog sau un medic psihiatru si un medic primar, angajat al spitalului si având atributii de conducere în cadrul acestuia, neimplicat în echipa de transplant.
(3)Aceasta comisie va functiona conform unui regulament emis de Agentia Nationala de Transplant, cu consultarea Comisiei de bioetica a Ministerului Sanatatii Publice. Regulamentul va fi aprobat prin ordin al ministrului sanatatii publice.
(4)Comisia va evalua atât donatorul, cât si primitorul care vor fi supusi unui examen psihologic si/sau psihiatric, având ca scop testarea capacitatii de exercitiu, precum si stabilirea motivatiei donarii.
(5)Examenul psihologic/psihiatric va fi efectuat de un specialist, psiholog sau psihiatru, independent atât de echipa care efectueaza transplantul, cât si de familiile donatorului si primitorului.
(6)Prelevarea, de la donatori vii, de sânge, piele, sperma, cap femural, placenta, sânge din cordonul ombilical, membrane amniotice, ce vor fi utilizate în scop terapeutic, se face cu respectarea regulilor de bioetica cuprinse în regulamentul comisiei de avizare a donarii de la donatorul viu, fara a fi necesar avizul acestei comisii.
(7)Datele privind donatorul si receptorul, inclusiv informatiile genetice, la care pot avea acces terte parti, vor fi comunicate sub anonimat, astfel încât nici donatorul, nici receptorul sa nu poata fi identificati.
(8)Daca donatorul nu doreste sa-si divulge identitatea, se va respecta confidentialitatea donarii, cu exceptia cazurilor în care declararea identitatii este obligatorie prin lege.

Art. 147
Prelevarea de organe, tesuturi si celule de la donatorul decedat se face în urmatoarele conditii:
1.se defineste ca donator decedat fara activitate cardiaca persoana la care s-a constatat oprirea cardiorespiratorie iresuscitabila si ireversibila, confirmata în spital de 2 medici primari. Confirmarea donatorului decedat fara activitate cardiaca se face conform protocolului de resuscitare, prevazut în anexa nr. 6, exceptie facând situatiile fara echivoc;
2.se defineste ca donator decedat cu activitate cardiaca persoana la care s-a constatat încetarea ireversibila a tuturor functiilor creierului, conform protocolului de declarare a mortii cerebrale prevazut în anexa nr. 3;
3.declararea mortii cerebrale se face de catre medici care nu fac parte din echipele de coordonare, prelevare, transplant de organe, tesuturi si celule de origine umana;
4.prelevarea de organe, tesuturi si/sau celule de la persoanele decedate se face numai cu consimtamântul scris a cel putin unu dintre membrii majori ai familiei sau al rudelor, în urmatoarea ordine: sot, parinte, copil, frate, sora. În absenta acestora, consimtamântul va fi luat de la persoana autorizata, în mod legal, conform legislatiei în domeniu, sa îl reprezinte pe defunct; în ambele situatii se procedeaza conform modelului prevazut în anexa nr. 4;
5.prelevarea se poate face fara consimtamântul membrilor familiei daca, în timpul vietii, persoana decedata si-a exprimat deja optiunea în favoarea donarii, printr-un act notarial de consimtamânt pentru prelevare sau înscrierea în Registrul national al donatorilor de organe, tesuturi si celule, conform modelului prevazut în anexa nr. 5;
6.prelevarea nu se poate face sub nici o forma daca, în timpul vietii, persoana decedata si-a exprimat deja optiunea împotriva donarii, prin act de refuz al donarii avizat de medicul de familie sau prin înscrierea în Registrul national al celor care refuza sa doneze organe, tesuturi si celule. Actul de refuz al donarii, avizat de medicul de familie, va fi prezentat de catre apartinatori coordonatorului de transplant.

Art. 148
(1)Prelevarea de organe, tesuturi si celule de la donatori decedati se efectueaza numai dupa un control clinic si de laborator care sa excluda orice boala infectioasa, o posibila contaminare sau alte afectiuni care reprezinta un risc pentru primitor, conform protocoalelor stabilite pentru fiecare organ, tesut sau celula în parte.
(2)Repartitia organelor, tesuturilor si celulelor de origine umana prelevate la nivel national se efectueaza de catre Agentia Nationala de Transplant, în functie de regulile stabilite de aceasta privind alocarea organelor, tesuturilor si celulelor de origine umana în cadrul sistemului de transplant din România.
(3)În conditiile în care pe teritoriul national nu exista nici un primitor compatibil cu organele, tesuturile si celulele de origine umana disponibile, acestea pot fi alocate în reteaua internationala de transplant, pe baza unei autorizatii speciale emise de Agentia Nationala de Transplant, conform modelului prevazut în anexa nr. 7
(4)Tesuturile si celulele de origine umana prelevate pot fi utilizate imediat pentru transplant sau pot fi procesate si depozitate în bancile de tesuturi si celule, acreditate sau agreate de Agentia Nationala de Transplant.
(5)Transplantul de tesuturi sau celule de origine umana se efectueaza numai din bancile acreditate sau agreate de Agentia Nationala de Transplant.
(6)Fiecare prelevare de organ, tesut sau celula de origine umana este anuntata imediat si înregistrata în Registrul national de transplant, conform procedurilor stabilite de Agentia Nationala de Transplant.
(7)Medicii care au efectuat prelevarea de organe si tesuturi de la o persoana decedata vor asigura restaurarea cadavrului si a fizionomiei sale prin îngrijiri si mijloace specifice, inclusiv chirurgicale daca este necesar, în scopul obtinerii unei înfatisari demne a corpului defunctului.
(8)Prelevarea de organe, tesuturi si celule de origine umana, în cazuri medico-legale, se face numai cu consimtamântul medicului legist si nu trebuie sa compromita rezultatul autopsiei medico-legale, conform modelului prevazut în anexa nr. 8.
(9)Introducerea sau scoaterea din tara de organe, tesuturi, celule de origine umana se face numai pe baza autorizatiei speciale emise de Agentia Nationala de Transplant, dupa modelul prevazut în anexa nr. 7, respectiv anexa nr. 9, conform legislatiei vamale.
(10)Se interzice divulgarea oricarei informatii privind identitatea donatorului cadavru, precum si a primitorului, exceptând cazurile în care familia donatorului, respectiv primitorul sunt de acord, precum si cazurile în care declararea identitatii este obligatorie prin lege. Datele privind donatorul si receptorul, inclusiv informatiile genetice, la care pot avea acces terte parti, vor fi comunicate sub anonimat, astfel încât nici donatorul, nici receptorul sa nu poata fi identificati.
(11)Agentia Nationala de Transplant poate acorda servicii funerare si/sau transportul cadavrului, în cazul donatorilor de la care s-au prelevat organe si/sau tesuturi si/sau celule.
(12)Dupa fiecare prelevare de organe, tesuturi si/sau celule de la donatorii cadavru se vor completa, cu datele din momentul prelevarii, Fisa de declarare a donatorului si Fisa de prelevare de organe si tesuturi, prevazute în anexa nr. 10.
(13)Agentia Nationala de Transplant stabileste un sistem de vigilenta pentru raportarea, investigarea, înregistrarea si transmiterea informatiilor despre incidentele grave si reactiile adverse severe care pot influenta calitatea si siguranta organelor, tesuturilor si celulelor, ce pot fi datorate procurarii, testarii, procesarii, stocarii si distributiei acestora, astfel încât orice reactie adversa severa observata în timpul sau dupa procedura de transplant ar putea fi legata de calitatea si siguranta organelor, tesuturilor si celulelor.

CAPITOLUL III: Transplantul de organe, tesuturi si celule de origine umana

Art. 149
Transplantul de organe, tesuturi si celule de origine umana se efectueaza numai în scop terapeutic.

Art. 150
Transplantul de organe, tesuturi si celule de origine umana se efectueaza cu consimtamântul scris al primitorului, dupa ce acesta a fost informat asupra riscurilor si beneficiilor procedeului, conform modelului prevazut în anexa nr. 11.

Art. 151
(1)În cazul în care primitorul este în imposibilitatea de a-si exprima consimtamântul, acesta poate fi dat în scris de catre unul din membrii familiei sau de catre reprezentantul legal al acestuia, conform modelului prevazut în anexa nr. 11.
(2)În cazul primitorului aflat în imposibilitatea de a-si exprima consimtamântul, transplantul se poate efectua fara consimtamântul prevazut anterior daca, datorita unor împrejurari obiective, nu se poate lua legatura în timp util cu familia ori cu reprezentantul legal al acestuia, iar întârzierea ar conduce inevitabil la decesul pacientului.
(3)Situatia descrisa la alin. (2) va fi consemnata de medicul sef de sectie si de medicul curant al pacientului, în formularul prevazut în anexa nr. 12.

Art. 152
În cazul minorilor sau persoanelor lipsite de capacitate de exercitiu, consimtamântul va fi dat de parinti sau de celelalte persoane care au calitatea de ocrotitor legal al acestora, dupa caz, conform modelului prevazut în anexa nr. 13.

CAPITOLUL IV: Finantarea activitatii de transplant

Art. 153
Costul investigatiilor, spitalizarii, interventiilor chirurgicale, medicamentelor, materialelor sanitare, al îngrijirilor postoperatorii, precum si cheltuielile legate de coordonarea de transplant se pot deconta dupa cum urmeaza:
Costul investigatiilor, spitalizarii, interventiilor chirurgicale, medicamentelor, materialelor sanitare, al îngrijirilor postoperatorii, costul medicamentelor si serviciilor aferente starii postransplant, precum si cheltuielile legate de coordonarea de transplant se pot deconta dupa cum urmeaza:

(la data 25-sep-2006 Art. 153 din titlul VI, capitolul IV modificat de Art. I, punctul 15. din Ordonanta urgenta 72/2006 )
a)din bugetul Fondului national unic de asigurari sociale de sanatate, pentru pacientii inclusi în Programul national de transplant;
b)de la bugetul de stat, pentru pacientii inclusi în Programul national de transplant;
b)de la bugetul de stat si din veniturile proprii ale Ministerului Sanatatii Publice, pentru pacientii inclusi în programul national de transplant;

(la data 25-sep-2006 Art. 153, litera B. din titlul VI, capitolul IV modificat de Art. I, punctul 16. din Ordonanta urgenta 72/2006 )
c)prin contributia personala a pacientului sau, pentru el, a unui sistem de asigurari voluntare de sanatate;
d)donatii si sponsorizari de la persoane fizice sau juridice, organizatii neguvernamentale ori alte organisme interesate.

CAPITOLUL V: Sanctiuni

Art. 154
Organizarea si efectuarea prelevarii de organe, tesuturi si/sau celule de origine umana, în scopul transplantului, în alte conditii decât cele prevazute de prezentul titlu, constituie infractiune si se pedepseste conform legii penale.

Art. 155
Prelevarea sau transplantul de organe si/sau tesuturi si/sau celule de origine umana fara consimtamânt dat în conditiile prezentului titlu constituie infractiune si se pedepseste cu închisoare de la 5 la 7 ani.

Art. 156
Fapta persoanei care a dispus sau a efectuat prelevarea atunci când prin aceasta se compromite o autopsie medico-legala, solicitata în conditiile legii, constituie infractiune si se pedepseste cu închisoare de la 1 la 3 ani.

Art. 157
(1)Constituie infractiune si se pedepseste cu închisoare de la 3 la 5 ani fapta persoanei de a dona organe si/sau tesuturi si/sau celule de origine umana, în scopul obtinerii de foloase materiale sau de alta natura, pentru sine sau pentru altul.
(2)Determinarea cu rea-credinta sau constrângerea unei persoane sa doneze organe si/sau tesuturi si/sau celule de origine umana constituie infractiune si se pedepseste cu închisoare de la 3 la 10 ani.
(3)Publicitatea în folosul unei persoane, în scopul obtinerii de organe si/sau tesuturi si/sau celule de origine umana, precum si publicarea sau mediatizarea unor anunturi privind donarea de organe si/sau tesuturi si/sau celule umane în scopul obtinerii unor avantaje materiale sau de alta natura pentru sine, familie ori terte persoane fizice sau juridice constituie infractiune si se pedepseste cu închisoare de la 2 la 7 ani.

Art. 158
(1)Organizarea si/sau efectuarea prelevarii de organe si/sau tesuturi si/sau celule de origine umana pentru transplant, în scopul obtinerii unui profit material pentru donator sau organizator, constituie infractiunea de trafic de organe si/sau tesuturi si/sau celule de origine umana si se pedepseste cu închisoare de la 3 la 10 ani.
(2)Cu aceeasi pedeapsa se sanctioneaza si cumpararea de organe, tesuturi si/sau celule de origine umana, în scopul revânzarii, în vederea obtinerii unui profit.
(3)Tentativa se pedepseste.

Art. 159
Introducerea sau scoaterea din tara de organe, tesuturi, celule de origine umana fara autorizatia speciala emisa de Agentia Nationala de Transplant constituie infractiune si se pedepseste cu închisoare de la 3 la 10 ani.

CAPITOLUL VI: Dispozitii tranzitorii si finale

Art. 160
(1)Prelevarea si transplantul de organe, tesuturi si celule de origine umana se efectueaza de catre medici de specialitate, în unitati sanitare publice sau private autorizate de Ministerul Sanatatii Publice si acreditate, la propunerea Agentiei Nationale de Transplant.
(2)Conditiile de acreditare a unitatilor sanitare prevazute la alin. (1) sunt stabilite de Agentia Nationala de Transplant, iar acreditarea se face prin ordin ai ministrului sanatatii publice. Criteriile de acreditare vor fi stabilite prin normele metodologice de aplicare a prezentului titlu, în conformitate cu legislatia europeana în domeniu.
(3)Agentia Nationala de Transplant poate suspenda sau revoca acreditarea în cazul în care inspectiile efectuate împreuna cu autoritatea nationala competenta în domeniul securitatii sanitare a produselor de origine umana pentru utilizare terapeutica constata ca unitatea sanitara respectiva nu respecta prevederile legale în vigoare. Inspectiile vor fi efectuate periodic, iar intervalul dintre doua inspectii nu trebuie sa depaseasca 2 ani.
(4)Unitatile sanitare acreditate vor stabili un sistem de identificare a fiecarui act de donare, prin intermediul unui cod unic, precum si fiecarui produs asociat cu el. Pentru tesuturi si celule este necesara etichetarea codificata care sa permita stabilirea unei legaturi de la donator la primitor si invers. Informatiile vor fi pastrate cel putin 30 de ani.
(5)Unitatile sanitare acreditate pentru activitatea de procesare si/sau utilizare de tesuturi si/sau celule vor pastra o înregistrare a activitatii lor, incluzând tipurile si cantitatile de tesuturi si/sau celule procurate, testate, conservate, depozitate, distribuite sau casate, precum si originea si destinatia acestor tesuturi si/sau celule pentru utilizare umana. Ele vor trimite anual un raport de activitate Agentiei Nationale de Transplant.

Art. 161
Unitatile sanitare acreditate pentru activitatea de transplant tisular si/sau celular vor trebui sa desemneze o persoana responsabila pentru asigurarea calitatii tesuturilor si/sau celulelor procesate si/sau utilizate în conformitate cu legislatia europeana si cea româna în domeniu. Standardul de instruire profesionala a acestei persoane va fi stabilit prin norme.

Art. 162
Normele metodologice de aplicare a prezentului titlu vor fi elaborate în termen de 90 de zile de la publicarea legii si vor fi aprobate prin ordin al ministrului sanatatii publice.

Art. 163
Anexele nr. 1-13 fac parte integranta din prezenta lege.

Art. 164
La data intrarii în vigoare a prezentului titlu, Legea nr. 2/1998 privind prelevarea si transplantul de tesuturi si organe umane, publicata în Monitorul Oficial al României, Partea I, nr. 8 din 13 ianuarie 1998, cu modificarile ulterioare, si art. 17 alin. (3), art. 21, 23 si 25 din Legea nr. 104/2003 privind manipularea cadavrelor umane si prelevarea organelor si tesuturilor de la cadavre în vederea transplantului, publicata în Monitorul Oficial al României, Partea I, nr. 222 din 3 aprilie 2003, cu modificarile si completarile ulterioare, se abroga.
Prevederile prezentului titlu transpun Directiva 23/2004/CE a Parlamentului European si a Consiliului din 31 martie 2004 asupra stabilirii standardelor de calitate si siguranta asupra donarii, procurarii, testarii, procesarii, conservarii, depozitarii si distribuirii tesuturilor si celulelor umane.
*) - TITLUL VI intra în vigoare la 90 de zile de la publicare (n.n. - vezi art. 863 lit. c)
